armvectores/hy_wikipedia_2023 huggingface dataset:
(937) Բեթգեա

(937) Բեթգեա (անգլ.՝ Bethgea), աստերոիդ աստերոիդների հիմնական գոտում։ Հայտնաբերվել է 1920 թվականի սեպտեմբերի 12-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,231108 ա. մ., առավելագույնը մոտենում է 1,7447 ա. մ. հեռավորության վրա և հեռանում 2,7175 ա. մ.։ Արեգակի շուրջ մեկ ամբողջական պտույտ է կատարում 1217,25 երկրային օրվա ընթացքում, իր ուղեծրով շարժվելով միջինում 0,295749 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,7° անկյուն։
Բեթգեա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է R դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(937) Բեթգեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Երկրորդ բիծը

«Երկրորդ բիծը»' (անգլ.՝ The Adventure of the Second Stain), խուզարկու Շերլոկ Հոլմսի մասին անգլիացի գրող Արթուր Կոնան Դոյլի գրած 56 պատմվածքներից մեկը։ Մտնում է «Շերլոկ Հոլմսի վերադարձը» շարքի մեջ։


== Սյուժե ==
Հոլմսին են դիմում երկու նախարար մի կորած փաստաթղթի առիթով։ Կասկածյալ լրտեսը մահացած է գտնվել։


== Արտաքին հղումներ ==
Կարդալ «Երկրորդ բիծը» պատմվածքը հայերեն


== Ծանոթագրություններ ==
Արամ Մանուչարյան

Անվան այլ կիրառումների համար տե՛ս՝ Մանուչարյան (այլ կիրառումներ)Արամ Մանուչարյան (մայիսի 3, 1893(1893-05-03), Իգդիր - 1937), խորհրդային կուսակցական և պետական աշխատող, Հայաստանում խորհրդային ռեժիմի հաստատման աջակից, ԽՄԿԿ անդամ (1917)։
Սկզբնական կրթությունն ստացել է Իգդիրի քաղաքային դպրոցում։ 1914 թվականին ուսման նպատակով մեկնել է Ռումինիա։ Առաջին համաշխարհային պատերազմի (1914-1918) տարիներին քարոզչություն է տարել ռուսական բանակում, մասնավորապես հայ զինվորների մեջ։ 1918 թվականին վերադարձել է Հայաստան, պրոպագանդիստական ու կազմակերպչական աշխատանք տարել տարբեր վայրերում։ 1920 թվականին ընտրվել է ՌՍԴԲ (բ) կ Երևանի կոմիտեի անդամ, մասնակցել է Մայիսյան ապստամբությանը, որի ջախջախումից հետո ձերբակալվել է։ Բանտում եղել է կուսակցական ընդհատակյա բջջի անդամ։ Ռուսական 11-րդ կարմիր բանակի կողմից Հայաստանը գրավելուց և երկրում խորհրդային կարգերի հաստատումից հետո աշխատել է առողջապահության, հողագործության, կապի բնագավառներում և Հայկոմկուսի Կենտկոմի ապարատում։ 1936-1937 թվականներին եղել է Անդրֆեդերացիայի կապի ժողկոմատի հայկական գրասենյակի լիազորը։


== Ծանոթագրություններ ==
Մարյինո (գյուղ, Շարովսկի գյուղական խորհուրդ)

Անվան այլ կիրառումների համար տե՛ս՝ ՄարյինոՄարյինո (ուկրաիներեն՝ Марїне), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1829 թվականին։
2001 թվականի տվյալներով Մարյինո գյուղում բնակվում էր 177 մարդ։ Բնակավայրը զբաղեցնում է 1,67 կմ² տարածք։ Բնակչության խտությունը կազմում էր 105,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1962 թվականը գրականության մեջ

1962 թվականի իրադարձությունների ցանկ, որ կապված են գրականության հետ։


== Մրցանակներ ==
Գրականության Նոբելյան մրցանակ - Ջոն Ստեյնբեկ, «Իրատեսական և բանաստեղծական շնորհի համար, որ զուգորդվում է նուրբ հումորով և սոցիալական սուր տեսողությամբ»։
Մրցանակ «Հյուգո»
Ռոբերտ Հայնլայն - լավագույն վեպի համար - «Պանդուխտ եմ օտար երկրում»
Բրայան Օլդիս - լավագույն պատմվածքի համար - «Ջերմոց»


== ԽՍՀՄ ==
Գրականության Լենինյան մրցանակ՝
Պյոտր Բրովկա - «Իսկ օրերն անցնում են...» բանաստեղծությունների գրքի համար
Էդուարդաս Մեժելայտիս - «Մարդը» բանաստեղծությունների ժողովածուի համար
Կուրնեյ Չուկովսկի - «Նեկրասովի վարպետությունը» գրքի համար


=== ԱՄՆ ===
Պուլիտցերյան մրցանակ գեղարվեստական ստեղծագործություն` գրված ամերիկացի գրողի կողմից անվանակարգում - Էդվին Օ'Կոննոր, «Ողբերգության եզրը»
Պուլիտցերյան մրցանակ թատրոնի դրամատիկական ստեղծագործություն անվանակարգում -Ֆրենկ Լեսսեր և Աբի Բարաուզ «Ինչպես հաջողության հասնել բիզնեսում` չանելով ոչինչ»
Պուլիտցերյան մրցանակ պոեզիա անվանակարգում - Ալան Դուգան


=== Ֆրանսիա ===
Գոնկուրյան մրցանակ - Աննա Լանգֆյուս «Ավազե ուղեբեռ»
Ռենոդո մրցանակ - Simonne Jacquemard, Le Veilleur de nuit
Ֆեմինա մրցանակ - Yves Berger, Le Sud


== Գրքեր ==
«Նամակներ Երկրից» Մարկ Տվենի` հրատարակված առաջին գիրքը, որ քննադատում էր կրոնական դոգմաները (գրված է 1910 թվականին)


=== Վեպ ===
«Տոմսը, որ պայթեց» - Ուիլյամ Բերոուզ
«Գունատ հրդեհ» - Վլադիմիր Նաբոկով
«Ուրիշ երկրի» - Գեյմս Բոլդուին
«Գործարանային նարինջ» - Էնթոնի Բյորջեսս
«Առնետների թագավորը» - Ջեյմս Կլավել
«Գողերը» - Ուիլյամ Ֆոլքներ
«Թռչելով կկվի բնի վրայով» - Կեն Կիզի
«Կարմիր բարակ գիծ» — Ջեյմս Ջոնս
«Լրտեսը, ով սիրում էր ինձ» - Յան Ֆլեմինգ
«Էրև» - Էլի Շեխտման


=== Պոեզիա ===
«Եվ այր մի` Մաշտոց անուն», Պարույր Սևակի պոեմը
«Լիրիկա», Մարո Մարգարյանի բանաստեղծությունների ժողովածուն
«Երկու ճամփա», Գևորգ Էմինի բանաստեղծությունների ժողովածուն


== Ծնվել են ==
Փետրվարի 21 - Չակ Պալանիկ, ամերիկացի գրող
Նոյեմբերի 22 - Վիկտոր Պելեվին, ռուս գրող


== Մահացել են ==
Հուլիսի 6 - Ուիլյամ Ֆոլքներ, ամերիկացի գրող, Նոբելյան մրցանակի և Պուլիտցերյան երկու մրցանակների դափնեկիր (ծնվել է 1897 թ.)
Հուլիսի 6 - Ռիչարդ Օլդինգտոն, բրիտանացի բանաստեղծ, արձակագիր և քննադատ (ծնվել է 1892 թ.)
Օգոստոսի 9 - Հերման Հեսսե, գերմանացի և շվեյցարացի գրող, Նոբելյան մրցանակի դափնեկիր (ծնվել է 1877 թ.)
Դեկտեմբերի 23 - Վիոլետ Գրիգորյան, հայ բանաստեղծուհի, էսսեիստ
Պիետրո Բելլուսկի

Պիետրո Բելլուսկի (անգլ.՝ Pietro Belluschi, օգոստոսի 18, 1899(1899-08-18)[…], Անկոնա, Մարկե - փետրվարի 14, 1994(1994-02-14), Պորտլենդ, Օրեգոն, ԱՄՆ), իտալական ծագմամբ ամերիկացի ճարտարապետ։ Ճարտարապետական մոդեռնիզմի առաջնորդ, առնչություն ունի հազարից ավելի շենքերի նախագծման հետ, մի շարք հեղինակավոր ճարտարապետական պարգևների դափնեկիր։


== Կենսագրություն ==
Պիետրո Բելլուսկին ծնվել է 1899 թվականի օգոստոսի 18-ին Անկոնայում։ Մեծացել է Հռոմում։ Առաջին համաշխարհային պատերազմի ժամանակ ծառայել է բանակում, մարտնչել է ավստրիացիների դեմ, մասնակցել է այնպիսի խոշոր ճակատամարտերի, ինչպիսիք են Կապորետոյի և Վիտտորիո-Վենետոյի  ճակատամարտերը։ Պատերազմի ավարտից հետո Բելլուսկին ընդունվում է Հռոմի Լա Սապիենցի համալսարան և ավարտում է այն 1922 թվականին` ստանալով «քաղաքացիական ինժեներ»  մասնագիտություն։ Հաջորդ տարի ուսանողության փոխանակման ծրագրի միջոցով մեկնում է ԱՄՆ, որտեղ չնայած անգլերենին բացարձակ չտիրապետելուն, ավարտում է Կոռնելի համալսարանը նույն մասնագիտությամբ։  Բելլուսկին իր իտալացի ընկերների խորհրդով չի վերադառնում հայրենիք, քանի որ այնտեղ այդ ժամանակ սկսել էր ուժ հավաքել Բենիտո Մուսոլինի ֆաշիստական ռեժիմը։  Սկզբում Բելլուսկին աշխատում է Այդահոյի հանքերում որպես ինժեներ, որտեղից օրական ստանում է հինգ դոլար (մոտավորապես  66 դոլար 2015 թվականի գներով), այնուհետև աշխատանքի է անցնում Պորտլենդի Ալբերտ Դոյլի ճարտարապետական բյուրոյում, այդ քաղաքում անցկացնելով իր կյանքի զգալի մասը։ Դոյլի բյուրոյում Բելլուսկին հասարակ գծագրողից հասնում է մինչև գլխավոր դիզայներ, իսկ 1943 թվականից արդեն բյուրոն պատկանում էր իրեն և այն կոչում է իր անունով։ 1950-ական թվականների սկզբին Բելլուսկին ստանում էր տարեկան 150 հազար դոլար (համարյա 1,35 մլն դոլար 2015 թվականի գներով):
1951 թվականին Բելլուսկին դառնում է Մասաչուսեթսի տեխնոլոգիական ինստիտուտի ճարտարապետության  և նախագծման դպրոցի դեկանը և այդ պաշտոնում մնում մինչև  1965 թվականը։ Մասաչուսեթս փոխադրվելուց առաջ Բելլուսկին իր պորտլենդյան գրասենյակը հանձնում է Skidmore, Owings & Merrill ընկերությանը։
Պիետրո Բելլուսկին մահացել է 1994 թվականին, կյանքի 95-րդ տարում։


== Անձնական կյանք ==
Առաջին կինը` Հելեն Խեմմիլան ունեցել է 2 որդի,  Պիտերը (ծնվ. 1939 թ) և Էնթոնին (ծնվ. 1941թ)։
Երկրորդ կինը`  Մարջորին (1920-2009), 1965 թվականից մինչև 1994 թվականի փետրվարի 14-ը (ճարտարապետի մահը)։


== Պարգևներ ==
1950-1955 թթ. - ԱՄՆ նրբագեղ արվեստների Հանձնաժողովի անդամ նախագահի նշանակմամբ
1951-1965 թթ. - Մասաչուսեթսի տեխնոլոգիական ինստիտուտի ճարտարապետության  և նախագծման դպրոցի դեկան
1952 թվականից - Արվեստի և գիտության Ամերիկյան ակադեմիայի անդամ
1953-1957 թթ. - Դիզայնի ազգային ակադեմիայի  զուգորդված անդամ,  1957 թվականից՝ լիիրավ
1972 թ.- Ճարտարապետների Ամերիկյան ինստիտուտի ոսկե մեդալ
1970-ականների վերջից մինչև 1980-ականների սկիզբ  Վաշինգտոնում Վիետնամի վետերանների հուշահամալիրի դիզայնի ընտրության ժյուրիի անդամ
1991 թ.- Արվեստների բնագավառում ԱՄՆ ազգային մեդալի մրցանակաբաշխությունում Բելլուսկին պատմության մեջ երկրորդ ճարտարապետն էր, որ պարգևատրվել էր այդ մեդալով
Ճարտարապետների Ամերիկյան ինստիտուտի անդամ


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Интервью с Пьетро Беллуски (անգլ.) на сайте aaa.si.edu
Пьетро Беллуски (անգլ.) на сайте greatbuildings.com
Հինա

Հինա, կարմրադեղին ներկ։ Ստանում են լավսոնիայի (հինայի ծառ) թփուտի տերևներից։ Օգտագործում են գործվածքներ (բրդյա, մետաքսյա), մազեր ու եղունգներ ներկելու համար։ Երբեմն հինա են անվանում բույսը (անփուշ լավսոնիա), որից ստանում են ներկը։


== Նկարագրություն ==
Հինայի ծառը աճում է արևադարձային երկրներում, պատկանում է արենախոտազգիների ընտանիքին։ Ծառի բարձրությունը հասնում է  մինչև 7 մ, ապրում է մոտ 20 տարի։ Բույսի կարմրավուն կոպիտ ցողուններն ունեն կոշտ ու ամուր տերևներ։ Գարնանը բույսը ծածկվում է մանր ու նուրբ սպիտակավարդագույն ծաղիկներով  (նման յասամանի ծաղիկներին), որոնք օդը հագեցնում են վարդի բուրմունք հիշեցնող հոտով։ Ներկանյութը գտնվում է գլխավորապես բույսի ցողունի ու տերևների մեջ։ 


=== Տարածվածություն ===
Հինայի բույսի հայրենիքն է Բենգալիան (Հնդկաստան) և Իրանը, որտեղից այն տեղափոխվել է Հյուսիսային Աֆրիկայի երկրները, Աֆղանստան, հետագայում տարածվել է Ճապոնիայում, կենտրոնական և Հարավային Ամերիկայի երկրներում։ Չնայած բույսն ունի այդպիսի մեծ տարածում, բայց համաշխարհային շուկա հինայի հիմնական մատակարարողը եղել է Իրանը։ Իրանական վաճառականները դեռ վաղ ժամանակներից հինան արտահանել են աշխարհի շատ երկրներ։ 


==== Օգտակար հատկանիշներ ====
Հինան հնագույն ժամանակներից մարդը օգտագործել և բարձր է գնահատել որպես ներկանյութ և դեղամիջոց։ Այդ ներկանյութը աչքի է ընկնում ոչ միայն գեղեցկությամբ, այլև կայունությամբ ու դիմացկունությամբ։
Որպես ներկանյութ և դեղամիջոց հինան լայնորեն օգտագործում էին հատկապես Մերձավոր արևելքի և հարավ-արևմտյան Ասիայի երկրների մուսուլմանական ժողովուրդները։ Հինայով ներկում էին նաև մազերը, ձեռքերի ափերն ու ոտքերի ներբանները, որպեսզի դրանք չքրտնեն, չվարակվեն էկզեմայով և սնկային հիվանդություններով։ 
Հնդկաստանում հինայի տերևները օգտագործվել է լյարդի և փայծաղի հիվանդությունները բուժելու, իսկ արևելքի մի շարք երկրներում՝ որպես հականեխիչ դեղամիջոց՝ մաշկի վնասվածքները բուժելու համար։ Բրնձագործական շրջանների բնակիչները դաշտից վերադառնալուց հետո՝ երեկոյան, ոտքերին հինայի շիլա էին քսում ու փաթաթում։ Եվ չնայած որ տարվա մեծ մասը անց էին կացնում դաշտում՝ ջրերի մեջ, ոչ մի անգամ չէին հիվանդանում հոդացավով։ Հինայի ներկանյութով հաճախակի ներկելիս մազերը նկատելիորեն աճում, դառնում են մետաքսանման և փայլուն։ Ամրանում է նրանց արմատները, վերանում ավելորդ ճարպը և թեփը ։
Հունգարական խոհանոց

Հունգարական խոհանոց, ընդգրկում է ապուրների, աղանդերի, հրուշակեղենի և լցոնած բլիթների տարբեր տեսակներ։ Ապրուրի պարտրաստման հայտնի տեսակներից մեկը մրգայինն է, որը մատուցվում է սառը վիճակում։
Աղացած խոզի միսը, տավարի միսը, հավի միսը, գառան միսը կամ հունգարական երշիկը իրենց կարևոր տեղն են զբաղեցնում հունգարական ճաշատեսակներում։
Շնիցելը հայտնի ավստրո-հունգարական ուտեստ է, որը պատրաստում են հորթի, խոզի, գառան կամ հավի մսով և տեղադրում թավայում։ Ուտեստը եփվելուց հետո դառնում է փխրուն և ստանում նարնջագույն տեսք։
Միգան Գուդ

Միգան Գուդ (անգլ.՝ Meagan Monique Good օգոստոսի 8, 1981(1981-08-08), Panorama City, Լոս Անջելես, Կալիֆոռնիա, ԱՄՆ), ամերիկացի դերասանուհի և պրոդյուսեր։


== Վաղ տարիներ ==
Միգան Գուդը ծնվել է Լոս Անջելեսում՝ մենեջերի և ոստիկանության սպայի ընտանիքում։ 4 տարեկան հասակում սկսել է իր կարիերան, որպես հեռուստաշոուներում  մասսայական տեսարանների դերասան։ 13 տարեկան հասակում նկարահանվել է «Ուրբաթ» ֆիլմում։ 1997 թվականին  քննադատերի կողմից «Եվայի ապաստանը» ֆիլմում խաղալու համար արժանացել է դրական արձագանքի։


== Կարիերա ==
2000-ական թվականներին Միգան Գուդը սկսել է հեռուստատեսությունում և կինոյում  խաղացել է հիմնականում երկրորդական դերեր (ինչպես «Բայկերներ»-ը ֆիլմում)։ Նկարահանվել է Nickelodeon ալիքի «Զարմիկ Սկիտեր» սիթքոմում։ Նրա անցումը երեխա-դերասանից մեծահասակ դերերի տեղի է ունեցել 2003 թվականին, երբ նկարահանվել է «Ազատե՛ք մեզ Եվայից» ֆիլմում։ Հետո նա նկարահանվել է «Իմ կինը և երեխաները» սիթքոմի երրորդ եթերաշրջանի մի քանի էպիզոդում։ Նկարահանվել է նաև «Լրտեսուհիներ», «Խորոված» և «Փողոցի պարեր» ֆիլմերում։
2005 թվականին նկարահանվել է «Ճահիճ» ֆիլմում, նաև «Աղյուս» թրեյլերում։ Հաջորդ տարի «Գրավում» ֆիլմում խաղացել է իր առաջին գլխավոր դերը։ 2007 թվականին նկարահանվել է «Պարի եղբայրություն» մյուզիքլում Նի Յոյի և Շորտ Կալամբուսի հետ միասին, որի համար արջանացել է MTV Movie Awards անվանակարգին։ Բացի այդ նա խաղացել է «Մեկ բաց թողնված զանգ», «Չծնվածը» ֆիլմերում։
2012 թվականին Միգան Գուդը  իր առաջին գլխավոր դերն է ստացել NBC ալիքի «Խաբեություն» սերիալում։ Նա 2013 թվականին նկարահանվել է Californication սերիալում։


== Ֆիլմագրություն ==


== Ծանոթագրություններ ==
Էքեջիկ Վերին

Էքեջիկ Վերին, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ժողովածու (2220)

Ժողովածու (2220), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2220 թվի տակ։ Ձեռագիրը գրվել է 1789-1790 թվականներին Զաքարիա սարկավագ գրիչի կողմից, Էջմիածնում։ Գրված է թղթի վրա, որը ունի 20,5X15 սմ չափս։ Ձեռագիրը կազմված է 329 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դեղին մետաքս։ Հիշատակարաններ՝ գրչի՝ 3ա, 77բ, 83բ, 327բ, 329ա և այլուր, հետագայի՝ 329բ (1812 թ.):


== Բովանդակություն ==
Սիմ. Երևանցւոյ Լուծմունք Վասն բաժանմանն Դաւթի, Լուծմունք Հնդից առածիցն։
Ի Սահմանացն Դաւթի։
Պետ. Բերթումեան Մեկնութիւն Վերլուծութեանցն Արիստոտելի, Ի Նկատմանէն Արիստոտէլե։
Մեկնութիւն Ամենայն չար տանջելի-ի։
Սահակայ Միայնակեցի Դաւանութիւն։
Վարդանայ Վասն տեսլեանն Եղեկիէլի։
Մովս. Ջուղայեցիւոյ Համառօտ ժողովածու ի պէտս բանասիրաց։
Ի բանից Սողոմոնի։
Ի Բանից իմաստնոց։
Խրատք (Եւագր, Գևորգ Սկևռացի)։
Վկայութիւնք ի գրոց Դիոնէսիոսի։
ՅԱռ որս գրոց Գր. Աստուածաբանի։
Գր. Լուսաւորչի Ճառ։
Մեկնութիւն Մատթեի (Ներս. Շնորհալի, Յովհ. Երզնկացի)։
Քարոզք։
Վանականի վարդապետի համեմատութիւն կտակարանաց։
Ներս. Շնորհալւոյ Տաղ, Գիր Հաւատոյ։
Նշանակ յԵզեկիելե։
Թուղթ Եւագրևայ առ Մելինե։
Մեկնութիւն Տեսլևանն Եսայեայ։
Մեկնութիւն Հայր մեր-ի (Յովհ. Երզնկացի, Ներս. Լամբրոնացի)։
Ցանկ պատմագրաց։
Դարագլուխք։
Թիւք և ամք վարդապետաց։
Ժողովք տիեզերականք, Հայոց։
Համադրութիւն թուականաց։
Մեկնիչք Գրոց։
Յաղագս ազգականութեան (Ներս. Շնորհալի, Գր. Տաթևացի, Յակ. Ղրիմեցի)։


== Ծանոթագրություններ ==
Ազատ եկեղեցականություն

Ազատ եկեղեցականություն կամ «նոր», «կենդանի» եկեղեցականություն, շարժում Խորհրդային Ռուսաստանում 1921-1922 թվականներին։ 1923 թվականից արձագանք գտավ ՀԽՍՀ–ում։
Նպատակն էր՝ կրոնական և ներքին վարչական բարեփոխությունների միջոցով պահպանել կրոնի և եկեղեցու ազդեցությունը։ Ազատ եկեղեցյան սոցիալական հենարանը նէպմանական–կուլակային տարրերն էին։ Նրա գաղափարներն էր արտահայտում Երևանում լույս տեսնող «Ազատ եկեղեցի» շաբաթաթերթը (1924-1928)։ Ազատ եկեղեցականությունը հաջողություն չունեցավ և աստիճանաբար մարեց։
(8231) Տեցուջիյամադա

(8231) Տեցուջիյամադա (անգլ.՝ Tetsujiyamada), աստերոիդ աստերոիդների հիմնական գոտում։ Հայտնաբերվել է 1997 թվականի հոկտեմբերի 6-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,858253 ա. մ., առավելագույնը մոտենում է 2,8318 ա. մ. հեռավորության վրա և հեռանում 2,8847 ա. մ.։ Արեգակի շուրջ մեկ ամբողջական պտույտ է կատարում 1765,02 երկրային օրվա ընթացքում, իր ուղեծրով շարժվելով միջինում 0,203964 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8231) Տեցուջիյամադա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Americana (այլ կիրառումներ)

Americana, կարող է վերաբերել՝

Americana - կանադացի երգիչ և երգահան Նիլ Յանգի 33-րդ ստուդիական ալբոմը՝ ստեղծված 2012 թվականին
Americana - ամերիկյան The Offspring փանկ-ռոք խմբի 5-րդ ստուդիական ալբոմը
Ապոլիմա

Ապոլիմա (անգլ.՝ Apolima), Արևմտյան Սամոա կղզիներից ամենափոքր (ինչպես տարածքով, այնպես էլ բնակչությամբ) բնակելի կղզին է։ Ապոլիմայի բնակչությունը կազմում է 75 մարդ (2006 թվականի տվյալներով) և կենտրոնացված է կղզու հյուսիսային ափին գտնվող Ապոլիմա Տաի գյուղում։ Ապոլիմա կղզին, որը գտնվում է համանուն նեղուցում, մտնում է Աիգա ի լե Տաի շրջանի կազմի մեջ։ Ապոլիմայից ոչ հեռու գտնվում է ավելի մեծ՝ Մանոնո կղզին։ Վարչականորեն կղզին պատկանում է Աիգա ի լե Տաի շրջանին։


== Ծանոթագրություններ ==
Ջո Բադեն

Ջոզեֆ Էնթոնի Բադեն II (անգլ.՝ Joseph Anthony Budden II, օգոստոսի 31, 1980(1980-08-31), Նյու Յորք, Նյու Յորք, ԱՄՆ), ավելի հայտնի է որպես Ջո Բադեն (անգլ.՝ Joe Budden), ամերիկացի նախկին ռեփեր և հեռուստատեսային գործիչ։ Հանդիսացել է 2008 թվականին հիմնադրված Slaughterhouse հիփ հոփ խմբի անդամ։ Իր երաժշտական կարիերան սկսել է 2002 թվականին, իսկ այնուհետև թողարկել է բազմաթիվ ալբոմներ և միքսթեյպներ։ 2018 թվականին թողել է ռեփը, դարձել հեռուստահաղորդավար, ժողովրդականություն ձեռք բերել նաև այդ ասպարեզում։ Նրան բնորոշել են որպես «հիփ-հոփի Հովարդ Սթերնի»։


== Սկավառակագրություն ==
Ստուդիական ալբոմներJoe Budden (2003)
Mood Muzik 3: The Album (2008)
Halfway House (2008)
Padded Room (2009)
Escape Route (2009)
No Love Lost (2013)
All Love Lost (2015)
Rage & The Machine (2016)Համագործակցությամբ ստեղծված ալբոմներSlaughterhouse (Slaughterhouse-ի հետ) (2009)
Welcome To: Our House (Slaughterhouse-ի հետ) (2012)


== Ծանոթագրություններ ==


== Արտաքին հղումներ ==
http://www.joebuddentv.com/ Ջո Բադեն. պաշտոնական կայք
Վեյկ ան Զեյի շախմատային մրցաշար 2007

Վեյկ ան Զեյ 2007 («Կորուս—2007»), 69-րդ միջազգային շախմատային ավանդական մրցաշար, որը կայացել է 2007 թվականի հունվարի 12 — 28-ին Նիդերլանդների Վեյկ ան Զեյ քաղաքում։ A մրցաշարի երեք հաղթողներից մեկը Հայաստանի շախմատային առաջատար Լևոն Արոնյանն է։

Մրցաշարի կարգը` 19-րդ (միջին վարկանիշը` 2719)։«Կորուս» ձեռնարկությունում կայացած վիճակահանությամբ որոշվել են մեկնարկային համարները։ Այն կատարվել է այսպես. յուրաքանչյուր գրոսմայստերի մոտեցել է ֆուտբոլային համազգեստով մի երեխա, որոնց շապիկներին գրված է եղել մեկնարկային համարը։ Արոնյանին բաժին է հասել 9-րդ համարը։


== Մասնակիցները ==
¹) վարկանիշերը տրված են 2007-ի հունվարի 1-ի դրությամբ


== Արդյունքներն ըստ խաղափուլերի ==


== Մրցաշարային աղյուսակ ==


== Տես նաև ==
Վեյկ ան Զեյի շախմատային մրցաշար 2008
Վեյկ ան Զեյի շախմատային մրցաշար 2012
Վեյկ ան Զեյի շախմատային մրցաշար 2014


== Ծանոթագրություններ ==


== Աղբյուրներ ==
Մրցաշարի պաշտոնական էջը
Մրցաշարը ChessPro.ru կայքում
Thank U, Next (ալբոմ)

Thank U, Next (անգլ. թարգմանաբար՝ «Շնորհակալություն, հաջորդը»)՝ ամերիկացի երգչուհի Արիանա Գրանդեի հինգերերոդ ստուդիական ալբոմը, որը թողարկվել է 2019 թվականի փետրվարի 8-ին Republic Records լեյբլում։
Ձայնագրությանը մասնակցել են Քրիս Բրաունը, Տոնի Կանելը և Գվեն Ստեֆանին։


== Նախապատմություն ==
2018 թվականի սեպտեմբերին գերդոզավորումից մահացել է Գրանդեի նախկին ընկեր՝ ռեփեր Մաք Միլլերը։ Դրանից հետո երգչուհին հայտնել է, որ ընդմիջում է վերցնում բոլոր երաժշտական աշխատանքներից։ Սակայն, շուտով Գրանդեն աշխատել է երաժշտական ստուդիայում նոր երգերի վրա, ինչպես նաև ներկայացրել է Sweetener World Tour (2019) շրջագայությունը։


== Հավաստագրումներ ==
Աղբյուր


== Արձագանքներ ==
Ալբոմը դրական արձագանքներ է ստացել երաժշտական քննադատների և ինտերնետ հրատարակությունների կողմից` Metacritic, The Line of Best Fit, AllMusic, Los Angeles Times, The Guardian, The Independent, Slant Magazine։


== Հիթ-շքերթներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Արիանա Գրանդե՝ thank u, next // 2019 թվական մարտի 2
164-րդ հետևակային դիվիզիա

164-րդ հետևակային դիվիզիա (գերմ.՝ 164. Infanterie-Division), Վերմախտի մարտական ​​կազմավորում, որպես  ստանդարտ հետևակային ստորաբաժանում։ Հետագայում վերափոխվել է 164-րդ Թեթև հետիոտնային դիվիզիայի, որը Աֆրիկյան կորպուսի մի մասն է կազմել։


== Պատմություն ==
Դիվիզիայի կազմավորման ակունքները սկսվում են 1939 թվականի նոյեմբերի 27-ին՝ Դրեզդենի 4-րդ ռազմական շրջանի Կյոնիգսդորֆ քաղաքում։ Ֆրանսիական արշավանքի ժամանակ (1940 թ.) դիվիզիան ընդգրկվել է «Ա» բանակային խմբում, և հասել Ռեյմս։ Մինչև 1940 թվականի դեկտեմբեր տեղափոխվել է  բանակային «Դ» խմբավորում՝ իրականացնելով օկուպացիոն գործառույթներ Ֆրանսիայում, Բելգիայում, Հոլանդիայում։ 1941 թվականի հունվարին դիվիզիան դարձել է Ռումինիայի 12-րդ բանակի մաս և մասնակցել Հարավսլավիային հաղթելու բալկանյան արշավին։ Ապրիլից նա մասնակցում էր Հունաստանի գրավմանը, որտեղ մինչ հուլիս Սալոնիկի օկուպացիոն ուժերի կազմում էր։ Կրետեն գրավելու գործողությունից հետո, նոյեմբերին Կրետե ամրոցային դիվիզիայի մաս կազմող 164-րդ հետևակային դիվիզիայի 382-րդ և 433-րդ հետևակային գնդերը, որոնք մաս են դարձել Կրետեի ամրոցային դիվիզիայի, ժամանում են կղզի։ 440-րդ հետևակային գունդը տեղափոխվել է 717-րդ հետևակային դիվիզիա։ 1942 թվականի օգոստոսին՝ 382-րդ և 433-րդ հետևակային գնդերից կազմավորվել է «Աֆրիկա» 164-րդ թեթև հետևակային դիվիզիայի հիմքը։


== Կազմակերպություն ==
382-րդ հետևակային գունդ
433-րդ հետևակային գունդ
440-րդ հետևակային գունդ
220-րդ հրետանային գունդ


== Հրամանատարներ ==
1939 թվականի դեկտեմբերի 1-ից 1940 թվականի հունվարի 9 - գեներալ-լեյտենանտ Կոնրադ Խաազե (գերմ.՝ Konrad Haase)
1940 թվականի հունվարի 10-ից 1942 թվականի հունվար - գեներալ -լեյտենանտ Յոզեֆ Ֆոլտմանն (գերմ.՝ Josef Folttmann)


== Ծանոթագրություններ ==


== Արտաքին հղումներ ==
Վերմախտի լեքսիկոնը(գերմ.)
Ակորդեոնահարը (նկար, Պիկասո)

«Ակորդեոնահարը» (ֆր.՝ L'Accordéoniste), իսպանացի նկարիչ Պաբլո Պիկասոյի նկարը։ Պատկանում է կուբիզմին։ Յուղաներկով նկարվել է կտավի վրա 1911 թվականի ամռանը։ Գտնվում է Նյու Յորքի Սողոմոն Գուգենհայմի թանգարանում։ Չափերը՝ 130,2 x 89,5 սանտիմետր։


== Պատմություն ==
1911 թվականի ամռանը Պիկասոն և իր ընկեր Ժորժ Բրաքը ապրել և աշխատել են ֆրանսիական Սերե քաղաքում։ Նրանք փորձեր են կատարել՝ ստեղծելով նկարներ, որոնց հեղինակությունը երբեմն դժվար էր որոշել։ Նրանք կուբիզմի հիմնադիրներն էին և այն հասցրել էին գրեթե ամբողջական վերացության։ Սա սկզբունքորեն նոր արվեստ էր, որը հորինել են Պիկասոն և Ժորժ Բրաքը 1907-1914 թվականներին։ «Ակորդեոնահարը» նկարի սեփականատերերից մեկն այնքան էր շփոթվել, որ նկարի ետևում արված «Céret» գրության պատճառով այդ ստեղծագործությունն ընդունել էր իբրև բնապատկեր։


== Նկարագրություն ==
Անալիտիկ կուբիզմի ոճով մոխրագույն-օքրիստային երանգով նկարված նկարի վրա դժվար չէ տեսնել նստած ակորդեոնահարի ուրվագծերը, որոնք նշված են բազմաթիվ տեղահանված և ուղղահայաց կառուցված եռանկյունաձև հարթություններով, կիսաշրջանաձև ձևերով և ուղղանկյուններով։ Նկարի կենտրոնում պատկերված է ակորդեոն։ Կարելի է տեսնել նրա մորթին և ստեղները, ինչպես նաև երաժշտի ձախ ձեռքը։ Կտավի ստորին մասում երևում են բազկաթոռի պարույրները։ Եվ չնայած նկարում պատկերված խուսափողական ձևերը և օբեկտները միշտ չէ, որ կարելի է ճշգրիտ որոշել, ակորդեոնահարի ժպտացող դեմքը՝ ուղղված դիտողին, դարձել է նկատելի դետալ։ Կտավի ներքևի ձախ հատվածում նկարիչի ստորագրությունն է՝ «Picasso»։
1937 թվականին կտավը դարձել է Սողոմոն Գուգենհայմի թանգարանի հիմնադիր հավաքածուի մի մասը։ Հավաքածուի սեփականատերը Սողոմոն Գուգենհայմն էր։


== Ծանոթագրություններ ==
Մ.թ.ա. 337


== Դեպքեր ==


== Ծնունդներ ==


== Մահեր ==
Լա Իգերուելայի ամրոց

Լա Իգերուելայի ամրոց (իսպ.՝ Castillo de La Higueruela), հռոմեական և իբերիկական ոճերի խառնուրդով բարդ ամրոց է, որի ավերակները գտնվում է Իսպանիայի Անդալուզիա տարածաշրջանի Խաեն պրովինցիայի մայրաքաղաքից 17 կմ, իսկ Տուռռեքուեբրադիլլա (իսպ.՝ Torrequebradilla) քաղաքից 3կմ հեռավորության վրա :
1985 թվականին հունիսի 25-ին Իսպանիայի մշակույթի նախարարության կողմից Լա Իգերուելայի ամրոցն ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-51-0011939 գրանցման համարի տակ։


== Նկարագրություն ==
Կառուցվել է դժվար ռելիեֆ ունեցող ժայռի վրա։ Ունեցել է բաստիոններ` քառակուսի հենասյուններով և կենտրոնական աշտարակով։
Բացի այդ, ի հայտ են եկել մի քանի գծով պարսպաշարեր, որոնք ձևավորում են քառակուսի հատակագծով կառույցներ։ Կերամիկական շինանյութերը ցույց են տալիս տարբեր ժամանակահատվածներում հռոմեական և իբիրիցական որերի հետքերը։


== Ծանոթագրություններ ==


== Արտաքին հղումներ ==
[1]
[2]
[3](չաշխատող հղում)
Ռենեբու

Ռենեբու  (նորվ.՝ Rennebu), համայնք Նորվեգիայի Սյոր Թրյոնդելագ կոմսությունում։ Վարչական կենտրոնը Բերքոք քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 947.97 կմ² տարածք։
Համայնքը ստեղծվել է 1839 թվականին, երբ այն առանձնացվեց Մելդալ համայնքից։ Նախկին անվանումը գրվելն է Rennabú: Նրա տարածքում ակտիվ գործունեություն է իրականացնում Նորվեգական եկեղեցին։ Գործում են 1669, 1878, 1962, 2000 թվականներին կառուցված եկեղեցիներ։


== Զինանշան ==
Ռենեբու համայնքի զինանշանը հաստատվել է 1982 թվականի փետրվարի 18-ին և իրենից ներկայացնում է դեղին վահան, ներքևի մասը սուր, որի վրա՝  պատկերված է Ռենբուի եկեղեցու հատակագիծը ներկված կարմիր գույնով։


== Բնակչություն ==
Համաձայն 2010 թվականի մարդահամարի տվյալների՝ Ռենեբու համայնքում բնակվում է 2,622 մարդ։ Վերջին 60 տարում բնակչության թվաքանակը հիմնականում պահպանվել է նույն մակարդակի վրա։


== Աշխարհագրություն ==
Ռենեբու համայնքի տարածքը ունի բազմազան ֆաունա և ֆլորա։ Ռելիեֆը հիմնականում լեռնային է։ Առկա են բազմաթիվ լճեր, անտառապատ տարածքներ և ճահճադաշտեր։ Անտառներում աճում են հիմնականում կեչու և սոճու ծառեր։ Այստեղ բնակվում են ինչպես լայն կենսատարածք ունեցող կենդանատեսակներ, այնպես էլ կարմիր գրքում հայտնված թռչուններ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Համայնքի վիճակագրական տվյալները վերցված Նորվեգիայի վիճվարչությունից: Archived 2007-10-01 at the Wayback Machine. (նորվեգերեն)
Վառբուսե

Վառբուսե (էստ․՝ Varbuse), գյուղ Էստոնիայի Պիլվամաա նահանգի Կանեպի շրջանում։
2011 թվականի տվյալներով գյուղում բնակվում էր 30 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հիրբեթ-Շեյխ-Մահմադ

Հիրբեթ-Շեյխ-Մահմադ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ջիբութի

Անվան այլ կիրառումների համար տե՛ս՝ Ջիբութի (այլ կիրառումներ)Ջիբութի (արաբ․՝ جيبوتي‎‎), պետություն Աֆրիկայի հյուսիս-արևելքում՝ Բաբ էլ Մանդեբի նեղուցի և Ադենի ծոցի ափին, Աֆրիկյան պոզի շրջանում։ Մայրաքաղաքը Ջիբութին է։ Ջիբութին հռչակվել է անկախ պետություն 1977 թվականին հունիսին։
Երկրի մակերևույթը գերազանցապես լեռնային է։ Կլիման չորային է և շոգ։ Խոշոր լճերը երկուսն են՝ Ասալը և Աբեն։ Տարածված են կիսաանապատները։ Երկրում կան նավաշինական գործարաններ։ Պետական լեզուն ֆրանսերենն է, տարածված է նաև արաբերենը։
Տարացքով աշխարհում 147-րդն է։


== Ծանոթագրություններ ==


== Տես նաև ==
Ջիբութիի վարչական բաժանում
Ջիբութիի քաղաքների ցանկ
Ջիբութիի աշխարհագրություն
Քաղաք Ջիբութի
Քրոմոսոմային աբեռացիա

Քրոմոսոմային աբեռացիա, քրոմոսոմային վերակառուցումներ, քրոմոսոմային մուտացիաներ, քրոմոսոմների կառուցվածքային փոփոխություններ, առաջանում են խզումների հետևանքով, որոնց սովորաբար հետևում է առաջացած հատվածների միացումն այլ հաջորդականությամբ։ Քրոմոսոմային աբեռացիան կարող է տեղի ունենալ ինչպես մեկ քրոմոսոմի սահմաններում, այնպես էլ հոմոլոգ և ոչ հոմոլոգ քրոմոսոմների միջև։ Քրոմոսոմային աբեռացիայի տիպերն են․ 

դելեցիա, քրոմոսոմի որևէ հատվածի դուրս ընկնելը
դուպլիկացիա, քրոմոսոմի որևէ տեղամասի կրկնապատկումը
տրանսլոկացիա, քրոմոսոմի հատվածի տեղափոխությունը այլ տեղամաս
ինվերսիա, քրոմոսոմի հատվածի 180°-ով շրջումը իր տեղում։ Քրոմոսոմային աբեռացիաները կարող են առաջանալ ինքնաբուխ կերպով, բայց դրանց հաճախականությունը խիստ մեծանում է ֆիզիկական և քիմիական գործոնների ազդեցությամբ։
Բրիթնի Սփիրսի սկավառակագրություն

Բրիթնի Սփիրսի սկավառակագրություն, ամերիկացի փոփ-երգչուհի Բրիթնի Սփիրսի ալբոմները։ Թողարկել է 9 ստուդիական ալբոմ, 3 հավաքածու, 42 սինգլ, 2 պրոմոսինգլ և 6 տեսաալբոմ։ 1997 թվականին Բրիթնին պայմանագիր է կնքել «Jive Records» ձայնագրման ստուդիայի հետ և 1999 թվականի հունվարին թողարկել իր առաջին «...Baby One More Time» ալբոմը։ Ալբոմը զբաղեցրել է «Billboard 200»-ի առաջին հորիզոնականը և ավելի ուշ դարձել տասնչորսապատիկ պլատինե ԱՄՆ-ում և եռապատիկ պլատինե՝ Մեծ Բրիտանիայում։ Ալբոմը ներառել է «...Baby One More Time» երգը, որը հայտնվել էր աշխարհի շատ հիթ-շքերթներում՝ գլխավորելով «Billboard Hot 100» և «UK Singles Chart» հիթ-շքերթները և դառնալով Մեծ Բրիտանիայի ամենավաճառվող սինգլներից մեկը ողջ պատմության ընթացքում։ Ալբոմը ներառում է նաև այլ սինգլներ, ինչպիսիք են «(You Drive Me) Crazy»-ն և «Born To Make You Happy»-ն, որը դարձել է Սփիրսի երկրորդ սինգլը և հայտնվել բրիտանական հիթ-շքերթի առաջին հորիզոնականում։
16 ամիս անց թողարկվել է Սփիրսի երկրորդ ստուդիական ալբոմը՝ «Oops!… I Did It Again»: Թողարկումից հետո առաջին շաբաթվա ընթացքում ալբոմը գնվել է 1,3 միլիոն անգամ ԱՄՆ-ում՝ դրանով իսկ նոր ռեկորդ սահմանելով երգչուհիների շրջանում։ Ալբոմը դարձել է տասնապատիկ պլատինե ԱՄՆ-ում և երեք անգամ պլատինե՝ Մեծ Բրիտանիայում։ 2001 թվականի նոյեմբերին թողարկվել է երգչուհու երրորդ՝ «Britney» ալբոմը, որը կրկին հայտնվել է «Billboard 200» հիթ-շքերթի գագաթում։ Ալբոմը ներառում է «I' m a Slave 4 U» հիթը, որի քննադատները նշել են երգչուհու ոճի փոփոխությունը բաբլգամ-փոփից մինչև դանս-փոփ և ուրբան-փոփ։
Երաժշտական գործունեության ողջ ընթացքում Սփիրսը վաճառել է ավելի քան 100 միլիոն ձայնագրություն ամբողջ աշխարհում՝ դառնալով ամենավաճառվող փոփ կատարողներից մեկը։ Բացի այդ, Սփիրսը, վաճառված ալբոմների քանակով, ԱՄՆ-ի երգչուհիների շրջանում զբաղեցնում է ութերորդ տեղը։


=== Ստուդիական ալբոմներ ===


=== Հավաքածուներ ===


=== Մինի ալբոմներ ===


== Սինգլներ ==


=== Պրոմոսինգլներ ===


=== Այլ ելույթներ ===


== Վերնագրի տեքստ ==


== Տեսաալբոմներ ==
1999՝ Time Out with Britney Spears
2000՝ Live and More!
2001՝ Britney: The Videos
2002՝ Live from Las Vegas
2004՝ In the Zone
2004՝ Greatest Hits: My Prerogative
2011՝ Britney Spears Live: The Femme Fatale Tour


== Վավերագրական ֆիլմեր ==
2002՝ Stages: Three Days in Mexico
2005՝ Britney & Kevin: Chaotic
2009՝ Britney: For the Record
2011՝ I Am the Femme Fatale
2013՝ I Am Britney Jean


== Մատենագրություն ==
Heard Christopher (2010)։ Britney Spears: Menina perdida։ Prumo Retratos։ ISBN 978-85-7927-163-2 


== Ծանոթագրություններ ==


== Արտաքին հղումներ ==
Բրիթնի Սփիրսը Allmusic կայքում։
Սյունի ՀԸ

Սյունի, հայկական մարզային մասնավոր հեռուստաընկերություն։ Եթեր է հեռարձակվում 2003 թվականի դեկտեմբերի 5-ից։ Հեռարձակումը ընդգրկում է Սիսիան քաղաքոը և հարակից գյուղերը՝ 27-րդ մետրային ալիքներով։ Հեռուստաալիքը ներկայացնում է տեղեկատվական, հասարակական, քաղաքական, երիտասարդական և ժամանցային հաղորդումներ։ Պոտենցիալ հեռուստադիտողների թիվը շուրջ 30.000 է։


== Ծանոթագրություններ ==
Լուսնի փուլեր

Լուսնի փուլեր, Լուսնի դիտվող ձևերն են, որոնք պայմանավորված են դիտորդի նկատմամբ Լուսնի լուսավորված կիսագնդի տարբեր դիրքերով։ Երբ Լուսինը գտնվում է Արեգակի և Երկրի միջև, մեզ է ուղղվում նրա չլուսավորված մասը, այսինքն այն չի երևում։ Այդ փուլը կոչվում է նորալուսին, 1-2 օր անց Լուսնի սկավառակի աջ կողմում երևում է լուսավոր մահիկ։ Մեկ շաբաթ անց Լուսնի և Արեգակի երկայնությունները տարբերվում են 90°–ով, և երևում է Լուսնի սկավառակի աջ կեսը՝ առաջին քառորդը։ Հաջորդ շաբաթվա ընթացքում լուսավոր մասը հետզհետե մեծանում է, իսկ շաբաթվա վերջում (դիմակայության ժամանակ) Երկրին է ուղղվում նրա լուսավոր մասը՝ լիալուսին։ Դրանից հետո լուսնի սկավառակի լուսավոր մասը արևմտյան մասից հետզհետե մաշվում է, և մեկ շաբաթ անց երևում է Լուսնի սկավառակի ձախ կեսը՝ վերջին կամ երկրորդ քառորդ։ Այնուհետև սկավառակը ստանում է մահիկի տեսք և վերջապես տեսադաշտից անհետանում է։ Լիալուսնից 1-2 օր առաջ կամ անց Լուսնի լուսավոր մասից երևում է շատ նեղ շերտ, միաժամանակ նշմարվում է նաև մնացած թույլ լուսավորված մասը՝ մոխրագույն լույսը, որն առաջանում է Երկրի լուսավոր մասից (լիաերևկիր) ընկած ճառագայթների անդրադարձմամբ։ Լուսնի իրար հաջորդող միատեսակ փուլերի միջև ընկած ժամանակամիջոցը (սինոդական ամիս) հավասար է 29.5306 օրվա։ Այն օգտագործվել է Լուսնի փուլերի հասակը որոշելու համար և ընկած է լուսնա–արեգակնային օրացույցերի հիմքում։ 
Պարզվում է՝ մեր հրաշապատում հեքիաթներում առկա են մաթեմատիկական, աստղագիտական ճշգրիտ հաշվարկներ, և հեքիաթային յուրաքանչյուր հերոս իր ուրույն տեղն ու դերակատարությունն ունի տվյալ հեքիաթում։ Հեքիաթների վերլուծությունը բերում է Նախահայկյան օրացույցի բացահայտմանը։ Այսինքն՝ Նախահայկյան օրացույցը, որը գոյություն է ունեցել մեր նախահոր՝ Հայկի կերպարից էլ առաջ, պահպանվել է նաև մեր հրաշապատում հեքիաթներում։


== Ծանոթագրություններ ==
Ազգաբնակչության համաշխարհային օր

Ազգաբնակչության համաշխարհային օր (անգլ.՝ World Population Day), ամենամյա տոն, որը նշվում է հուլիսի 11-ին ՄԱԿ-ի կողմից։


== Նկարագրություն ==
1989 թվականին «Միավորված Ազգերի Կազմակերպության Զարգացման Ծրագրի կառավարիչների խորհուրդը» (ՄԱԶԾ) առաջարկել է նշել այդ օրը հուլիսի 11-ին, քանի որ 1987 հուլիսի 11-ին Երկրի բնակչության խտությունը գերազանցել է 5 միլիարդը։ Այդ օրը ծնվել է Մատեյ Գաշպարը ՀՍՖՀ-ից, որը համարվում է մոլորակի 5 միլիարդերորդ բնակիչը։
Այս օրվա նպատակն է ուշադրություն հրավիրել ազգաբնակչության հարցերի, համընդհանուր զարգացման ծրագրերի, ընդհանուր խնդիրների լուծումների որոնման վրա։


== Օրվա թեմա ==
2020 թվական - «COVID-19․ ինչպես պաշտպանել առողջությունը և կանանց ու երեխաների իրավունքները ներկա ժամանակներում»
2019 թվական - 2019 թվականի ազգաբնակչության համաշխարհային օր
2018 թվական - «Ընտանիքի պլանավորումը մարդու իրավունքն է»
2017 թվական - «Ընտանիքի պլանավորում․ մարդկանց կարողությունների ամրապնդում, զարգացման ապահովում»
2016 թվական - «Դեռահաս աղջիկների ներդնումներ»
2015 թվական - «Արտակարգ իրավիճակներում խոցելի բնակչություն»
2014 թվական - «Երիտասարդների ներդրումներ»
2013 թվական - «Պատանիների հղիություն»
2012 թվական - «Վերարտադրողական առողջության ծառայությունների համընդհանուր հասանելիությունը»
2011 թվական - «Յոթ միլիարդ գործողություն»
2010 թվական - «Բոլորը հաշվում են»
2009 թվական - «Աղքատության դեմ պայքար։ Կրթություն աղջիկների համար»
2008 թվական - «Պլանավորելով ընտանիքը՝ դուք պլանավորում եք ձեր ապագան»
2007 թվական - «Տղամարդիկ՝ որպես գործընկերներ մոր առողջության պահպանման գործում»
2006 թվական - «Երիտասարդ մարդիկ»
2005 թվական - «Հավասարությունը ուժ է տալիս»
2004 թվական - «Բնակչության համաշխարհային օրը 10 տարեկան է»
2003 թվական - «1 միլիարդ պատանիներ»


== Ծանոթագրություններ ==


== Արտաքին հղումներ ==
Օրվա պաշտոնական էջը ՄԱԿ-ի կայքում
ՄԱԿ-ի գլխավոր քարտուղարի ուղերձը 2007 թվականին
Сайт «World Population Day»(անգլ.)
22 րոպե

«22 րոպե», մարտաֆիլմ, որի ռեժիսորն է Վասիլի Սերիկովը։ Շնորհանդեսը կայացել է 2014 թվականի մայիսի 14-ին։


== Սյուժե ==
Առաջին տարվա ծառայության ծովային հետևակ Սանյա Եժովը հայտնվում է ծովահենների հետ առևանգված տանկերի վրա։ Նա գիտի, որ իր ընկերները իրեն չեն թողնի։ Նրան պետք է գոյատևել և օգնել իր ընկերներին, երբ սկսվի պաշարումը։


== Նկարահարումներ ==
Ֆիլմի նկարահանումները սկսել են 2012 թվականի հունիսին և անցկացվել են Մոսկվայում, Սևաստապոլում և Մալթայում։ Ինչպես նաև նկարահանումներն անցկացվել են Վլադիվոստոկում մարտական նավի նավակողում։


== Սկանդալ ==
Պրոդյուսեր Ալեկսեյ Սիդորովը 2014 թվականի փետրվարի 28-ին բաց նամակ գրեց Ռուսաստանի մշակույթի նախարար Վլադիմիր Մեդինսկիին և ֆիլմի հիմնադրամի գործադիր տնօրեն Անտոն Մալիշևին խնդրանքով, որ պաշտպանի ֆիլմը և ապահովեն աղետալի վիճակից, որը շանսերը մեծացնում է Ցենտրալ Պարտներշիպը։ Նրա խոսքերով ընկերությունը խեղաթյուրում է սյուժեն, փչացնում է հերոսների հարաբերությունները, խախտում է սյուժեային, իրադարձային և ժամանակագրական լոգիկան։
2014 թվականի ապրիլի 23-ին բաց նամակը արդեն գրեց ֆիլմի ստեղծագործական խումբը, որտեղ նա արտահայտեց զղջում, որ կապեր է հաստատել Ցենտրալ Պարտներշիպի հետ և պաշտոնական հայտարարեց որ էլ ոչինչ ընդհանուր չունեն։


== Ծանոթագրություններ ==


== Արտաքին հղումներ ==
http://www.kinonews.ru/movie_105856/22-minuty Archived 2015-06-04 at the Wayback Machine.
http://www.proficinema.ru/news/detail.php?ID=159306
http://izvestia.ru/news/567323
Վիտավա (այլ կիրառումներ)

Վիտավա, կարող է վերաբերել՝

Վիտավա - գետ Ռուսաստանում
Վիտավա - գյուղ Ուկրաինայի Դոնեցկի մարզի Նովոազովսկի շրջանում
Իսրայելա-նորվեգական հարաբերություններ

Իսրայելա-նորվեգական հարաբերություններ , երկկողմ միջազգային հարաբերություններ Իսրայելի և Նորվեգիայի միջև։ Նորվեգիան առաջիններից մեկն էր, որ 1949 թվականի փետրվարին ճանաչել է Իսրայելի անկախությունը։ Երկու երկրներն էլ միևնույն տարում հաստատել են դիվանագիտական հարաբերություններ։ Իսրայելը ունի դեսպանատուն Օսլոյում, որը ներկայացնում է նաև Իսրայելյի շահերը նաև Իսլանդիայում։ Նորվեգիան ունի դեսպանատուն Թել Ավիվում և երկու պատվո հյուպատոսություններ Էյլաթում և Հայֆայում։ Գրանցված 553 իսրայելցի հրեաներ բնակվում են Նորվեգիայում, իսկ 260 նորվեգացիներ՝ Իսրայելում։


== Քաղաքական հարաբերություններ ==

1981 թվականին մի խումբ բանվորներ ստեղծել են «Իսրայելի ընկերներ» կազմակերպությունը՝ Բանվորների նորվեգական շարժման ընթացքում (նորվ.՝ Venner av Israel i Norsk Arbeiderbevegelse): Հիմնական նպատակը իսրայելցի և նորվեգացի բանվորներին միջև ոչ ֆորմալ հարաբերությունների ամրապնդնումն էր։ Դա իրականացվել է երկու երկրների պատվիրակությունների փոխադարձ այցելությունների միջոցով։
Օսլոյում Իսրայելի դեսպանը գրող և համալսարանական դասախոս Նաիմ Արաիդին է։ Փոխդեսպանը Ջորջ Դիքն է, ով քրիստոնյա արաբ է Յաֆֆայից։ Ջորջ Դիքը շարունակեց պաշտոնավարել դեսպանի փոխանորդի պաշտոնում, մինչև նոր դեսպան Ռաֆայել Շուլցը ժամանեց Օսլո։
Նորվեգիայի իր մեծությամբ երրորդ կուսակցության առաջնորդ Սիվ Յենսենը համարվում է Իսրայելի կողմնակիցը և հայտարարում է, որ «Իսրայելին պաշտպանել, նշանակում է պաշտպանել ինքդ քեզ»։ Նա 2008 թվականի ամռանը այցելել է իսրայելական Սդերոտ քաղաք և իր ասելով անձամբ է տեսել Համաս խմբավորման հրթիռի ընկնելը իսրայելական տարածքի վրա։ Այդ ժամանակ պատգամավորը նշել էր, որ ինքը և մյուսները ստիպված են եղել «փախչել պատսպարան»։ Նա մշտապես դեմ է արտահայտվել Նորվեգիայի իշխանության որոշումը, ճանաչելու Պաղեստինի անկախությունը, հայտարարելով, որ «Նորվեգիան չի կարող ճանաչել ահաբեկիչների անկախությունը»։ 2009 թվականի հունվարին նա մասնակցել է Օսլոյում տեղի ունեցած «Let Israel live» (Թողեք Իսրայելը ապրի) քաղաքական արշավին։ Նորվեգական ոստիկանության անվտանգության ծառայությունը մտահոգված է, որ Յենսենը կարող է դառնալ հարձակման թիրախ, չնայած որ վերջինս այդքան էլ չի մտածում իր անվտանգության վերաբերյալ։ Այդ ժամանակ քաղաքագետները կանխագուշակում էին, որ Զարգացում կուսակցությունը կկորցնի ավելի մեծ թվաքանակով ընտրողներ, քան ձեռք կբերի Իսրայելի օգնությամբ։ Հարցումների արդյունքները ցույց տվեցին, որ Յենսենի պրոիսրայելական գործունեությունը մեծացրել է նրա կողմնակիցների թվաքանակը։


== Ռազմական համագործակցություն ==

ԶԼՄ-ների փոխանցմամբ Իսրայելի զինված ուժերում ծառայում են որոշ քանակությամբ նորվեգացի զինծառայողներ։ 2007 թվականին 24 նորվեգացի հրեաներ գրանցվել են որպես ԶՈՒ Գլխավոր շտաբի (ՑԱԽԱԼ) աշխատակիցներ։
2010 թվականի սեպտեմբերին այն բանից հետո, երբ Գերմանիան սկսեց Դելֆին տիպի երկու նոր սուզանավերի փորձարկումը Իսրայելի ռազմածովային ուժերի համար, Նորվեգիան վետո դրեց իր ջրերում փորձարկումներ կատարելու դեմ՝ նշելով որ հետագայում կարող է մասնակցել Գազայի հատվածում կատարվող օպերացիներին։


== Ծանոթագրություններ ==
Չայկովկա (այլ կիրառումներ)

Չայկովկա, կարող է վերաբերել՝

Չայկովկա - գյուղ, Ուկրաինայի Ժիտոմիրի մարզի Ռոդոմիշլինսկի շրջանում
Չայկովկա - գյուղ, Ուկրաինայի Խարկովի մարզի Դերգաչևի շրջանում
Չայկովկա - գյուղ, Ուկրաինայի Խարկովի մարզի Դերգաչևի շրջանում
Չայկովկա - գյուղ, Ուկրաինայի Խարկովի մարզի Վոլչանսկի շրջանում
Ելենա Սվարտ

Ելենա Սվարտ (Օգոստոսի 25, 1859 թվական, Ամստերդամ — հունիսի 20, 1941 թվական, Բելլ) նիդեռլանդացի, սոնետների հեղինակ, բանաստեղծ Ֆրիդրիխ Լապիդոտի կինը։


== Կենսագրություն ==
Ելենա Սվարտը ծնվել է վաճառականի ընտանիքում, որը որոշ ժամանակ Պորտուգալիայում Նիդեռլանդների դեսպանն էր։ Նա մեծացել է Բրյուսելում, որտեղ ստացել է տնային կրթություն, 1869-ին վերադարձել է Ամստերդամ, իսկ 1871-ին կրկին ապրել Բրյուսելում և սովորել ֆրանսիական գիշերօթիկ հաստատությունում։ 1884 թվականից նա բնակվում էր Մեխելենում, այնուհետև ամուսնացել է բանաստեղծ Ֆրիդրիխ Լապիդոտի հետ։ Ամուսնությունը երջանիկ չէր և տևեց 1894-1910թթ. Ամուսնալուծությունից հետո նա հիմնականում բնակվում էր Հաագայում։ Նա շարունակեց բանաստեղծություններ գրել մինչև ծերությունը։ Կյանքի վերջին տարիներին նա տառապում էր մենությունից և ավելորդ քաշից։
Գրական ոլորտում առաջին անգամ (1879 և 1882 թվականներին) նա հայտնվեց բանաստեղծությունների երկու ժողովածուներում՝ ֆրանսերեն՝ Fleurs du rêve (1879) և Les printanières (1882), բայց ավելի ուշ, Պոլ դե Մոնետի խորհրդով, անցավ հոլանդերենի։ Նրա մայրենի լեզվով տպագրվել են հետևյալ աշխատանքները (հիմնականում սոնետների տեսքով). Ռուվվիոլեն (1889), Պասիբլոեմեն (1891), Պոեզի (1893), Բլանկ դյուվեն (1895), ինչպես նաև արձակ մի շարք գործեր։ Քննադատները գնահատեցին նրա պոեզիան, որպես ընդհանուր առմամբ բարձր, երբեմն`որպես «շատ սենտիմենտալ», ինչպես նաև «քաղցր, տնային»։ Նրա աշխատանքը բարձր գնահատեց Վիլեմ Քլոսը, ով նրան անվանեց «Հոլանդիայի երգող սիրտը»։


== Ծանոթագրություններ ==


== Գրականություն ==
«Сварт, Елена»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Սալնանցձոր (գետակ)

Սալնանցձոր, Հայաստանի գետակ Սյունիքի մարզում, Խոտ գետի օժանդակը։ Սկիզբ է առնում Սյունիքի բարձրավանդակից և Խոտ գյուղից 2 կմ արևմուտք միանում մայր գետին։ Երկարությունը 5,5 կմ է։


== Ծանոթագրություններ ==
Կարեն Մովսիսյան (շախմատիստ)

Կարեն Էմիլի Մովսիսյան (ծնվ.` 1963, հունվարի 6, Երևան, ՀԽՍՀ, ԽՍՀՄ), հայ շախմատիստ, գրոսմայստեր (1994): 1993-1997 թվականներին ներկայացրել է Գերմանիայի շախմատի ֆեդերացիան։


== Կենսագրություն ==
1983 թվականին Կարեն Մովսիսյանը դարձել է Հայաստանի մինչև 18 տարեկանների չեմպիոն։ Միջազգային ասպարեզում առավել հաջող սկսել է հանդես գալ 1990-ականների վերջից սկսած` նվաճելով բազմաթիվ մրցանակներ։
2016 թվականի հուլիսին Գերմանիայի Դրեզդեն քաղաքում կայացած աշխարհի վետերանների թիմային առաջնությունում Հայաստանի հավաքականի կազմում (Ռաֆայել Վահանյան, Աշոտ Անաստասյան, Կարեն Մովսիսյան, Նորայր Քալանթարյան, Սերգեյ Գալդունց) դարձավ 50 տարեկանից բարձր շախմատիստների աշխարհի փոխչեմպիոն։ Հավաքականը միայն լրացուցիչ ցուցանիշներով զիջեց Գերմանիայի առաջին թիմին։
2017 թվականի օգոստոսին Կարեն Մովսիսյանը, Իսպանիայի Սաբադել քաղաքում մասնակցելով վետերան շախմատիստների Եվրոպայի առաջնությանը, հռչակվեց աշխարհամասի չեմպիոն։ 50-ից բարձր տարիքային խմբում նա 9 հնարավորից վաստակեց 7 միավոր։
2018 թվականի նոյեմբերին Կարեն Մովսիսյանը դարձավ նույն տարիքային խմբի վետերանների աշխարհի չեմպիոն։ Բլեդում (Սլովենիա) կայացած մրցաշարում նա 11 հնարավորից վաստակել է 8,5 միավոր։


===== Հաղթանակներ մրցաշարերում =====
1992` Համբուրգ
1993` Բեռլին (Berliner Sommer մրցաշար)
1993՝ Դրեզդեն
1996` Մանրեսա (Ալեքսանդր Դելչևի հետ)
1996` Բյոբլինգեն (Լև Գուտմանի, Կլուս Բիշոֆի, Գեորգի Բագատուրովի և Ռուստեմ Դաուտովի հետ)
1997` Համբուրգ (Դորիան Ռոգոզենկոյի հետ)
2000` Մանչա Ռեալ
2002` Լորկա
2002` Բենասկե (Վադիմ Միլովի հետ)
2003՝ Մոնդարիս
2003՝ Մայա (Մայքլ Օրատովսկու և Քևին Սփրագետի հետ)
2003՝ Մանչա Ռեալ (Ալեքսիս Կաբրերայի հետ)
2004` Մոնդարիս
2004` Կուտրո
2005` Լա Պոբլա դե Լիլիետ (Վիկտոր Մոսկալենկոյի հետ)
2005` Մոնդարիս (Ալեխանդրո Հոֆմանի հետ)
2006` Մոնդարիս (Սալվադոր Գաբրիել դել Ռիո Անխելիսի հետ)
2006` Գրանադա (Դանիել Կամպորայի, Վիտակի Կոզակի և Էնրիկե Ռոդրիգես Գերերոյի հետ)
2007` Պոնտեվեդրա
2007` Ալբասետե (Վլադիմիր Բուրմակինի և Օլդեն Էռնանդես Կարմենատեսի հետ)
2008` Սևիլյա
2008` Իմպերիա
2008՝ Մեդիոլան
2008՝ Լա Ռոդա (Ալեքսիս Կաբրերայի և Ֆիդել Կորալես Խիմենեսի հետ)
2008՝ Սիջես (Զբիգնև Պակլեզի և Ալեքսեյ Բարսովի հետ)Առավելագույն անհատական վարկանիշի հասել է 2009 թ. հուլիսին (2570 միավոր)՝ Հայաստանի շախմատիստների մեջ զբաղեցնելով 8-րդ տեղը։


== Վարկանիշի փոփոխության գրաֆիկ ==


== Ծանոթագրություններ ==


== Արտաքին հղումներ ==
Կարեն Մովսիսյանի անձնական քարտը ՖԻԴԵ-ի կայքում (անգլ.)
Կարեն Մովսիսյանի պարտիաները (անգլ.)
Կարեն Մովսիսյանի անձնական քարտը 365chess.com կայքում
Ժողովածու (3475)

Ժողովածու (3475), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3475 թվի տակ։ Ձեռագիրը գրվել է 1625 թվականին Խաչատուր գրիչի կողմից։ Գրված է թղթի վրա, որը ունի 15X10,3 սմ չափս։ Ձեռագիրը կազմված է 325 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարան գրչի՝ 133ը, 280ա, հետագայի՝ 301բ (1768 թ.), 321բ (18-րդ դ.), կնիք՝ 49բ (Զաքարիա քահանա)։


== Բովանդակություն ==
Գր. Տաթևացւոյ լուծմունք պարապմանց կիւրդի, ի գիրս գրչութեան Արիստակիսի և Գեորդայ Սկևեռացւոյ, Առաքինութեանց Արիստոտելին։
Նախերգանք քարոզից։
Ի Մաշտոց դրոց։
Յաղագս 10 ստորողութեանցն Արիստոտելի։
Զ սահման իմաստութեան։
Հոլովք անուանց։
Քարոզք (Հովհ. Որոտնեցի, անանունք)։
Թովմ. Աքուինացւոյ Յաղագս զօդուածոց և խորհրդածութեանց եկեղեցւոյ։
Խորհուրդք ս. սեղանոյ։
Անուանք հերձուածողաց։
Տախտակ տրամաբանական։
Բառք լատիներեն-հայերեն։
Վասն տասն համարոյ։
Մանունք։


== Ծանոթագրություններ ==
Գերմանիայի արշավանքն Անդրկովկաս

Թուրք-գերմանական արշավանքն Անդրկովկաս, ռազմական ինտերվենցիա Հարավային Կովկասում 1918 թվականի մայիսի վերջին։ Ռազմական գործողությունները կազմել են Առաջին համաշխարհային պատերազմի Կովկասյան ռազմաճակատի մասը։ Իր հիմնական նպատակն է համարել Վրաստանում կայունացնել քաղաքական իրավիճակը և ապահովել Գերմանիայի նավթի մատակարարումները` թույլ չտալով, որ Օսմանյան կայսրությունը ելք ունենա դեպի Ապշերոնյան թերակղզու նավթի պաշարներ։ 


== Գրականություն ==
Արզումանյան Մ․ Վ․է Արհավիրքից վերածնունդ, Ե․է 1973 թվական։ Кадишев А․ Б․, Интервенция и гражданская война в Закавказье, М․, 1960 год․
Մաղարա (Բալուի գավառ)

Մաղարա, գյուղ Արևմտյան Հայաստանում, Դիարբեքիրի վիլայեթի Բալուի գավառակում։ Գտնվում էր Բալու գյուղաքաղաքից 9 կմ հյուսիս, սարավանդի վրա։
Տարածքն անտառազուրկ էր։


== Բնակչություն ==
XX դարի սկզբին ուներ 25 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վիե Ֆյումե

Վիե Ֆյումե (ֆր.՝ Vieux-Fumé), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 403 մարդ, բնակչության խտությունը` 60.24 մարդ/կմ²։ Բնակավայրը զբաղեցնում է 6.69 կմ² տարածք։
2017 թվականի հունվարից Մեզիդոն Կանոն, Լեզ Օտիե Պապիոն, Կուպսարտ, Կրևեկեր ան Օժ, Կրուասանվիլ, Գրանշան լը Շատո, Լեկոդ, Մանի լա Կամպան, Մանի լը Ֆրել, Լը Մենիլ Մոժե, Մոնտեյ, Պերսի ան Օժ և Սեն Ժյուլեն լը Ֆոկոն համայնքների հետ միասին հանդիսանում է Մեզիդոն Վալե դ'Օժ համայնքի մաս։


== Աշխարհագրություն ==
Գտնվում է Փարիզ քաղաքից 185 կմ արևմուտք, Կան քաղաքից` 24 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 299 աշխատունակ (15-64 տարեկան)  բնակիչ, որոնցից ակտիվ էին 229-ը, իսկ ոչ ակտիվները` 70։ Ակտիվության ցուցանիշը կազմում է 76,6 %։ 229 աշխատունակ մարդկանցից աշխատել է 220 անձ (119 տղամարդ և 101 կին)։ Գործազուրկ են եղել 9 անձ (6 տղամարդ և 3 կին)։ 70 անաշխատունակներից 22-ը եղել են աշակերտներ կամ ուսանողներ, 32-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==